Kiøbenhavns Postrytter, 1792-08-10
Coblenz, den 26 Julii. (Slutning af Hertugen af Brunsvigs Erklæring.) 8) Staden Paris og alle dens Jndvaanere skulle uden Forskiæl være forpligtede til strax og uden Opsættelse at underkaste sig Kongen, sætte ham i fuldkommen Friehed, og saavel imod ham som de andre Kongelige Personer vise den Agtelse og Ærefrygt, hvortil Natur= og Folkeretten forbinder Undersaatter imod deres Souverains. Og erklære Deres Keyserl. og Kongel. Majestæter alle Nationalforsamlingens Lemmer, Departementerne, Districterne, Municipaliteten og den Parisiske Nationalgarde, Freds dommerne, kort: alle og enhver, som det maatte vedkomme, ansvarlige med deres Hoveder for alt hvad der møder; da de i saa Fald skulle, uden Haab om benaadning, behandles efter Krigsretten. Desuden erklære bemeldte Deres Majestæter paa deres Keyserl. og Kongel. Ord, at de, dersom Thuillerie-Slottet skulde blive forceret eller bestor, met, eller den ringeste Voldsomhed og Fornærmelse blive udøvet imod Hs. Majestæt Kongen, Dronningen, og den Kongel. Familie, og der ey strax bliver sørget for deres Sikkerhed, Beskyttelse og Friehed, ville derfor tage en exemplarisk og uforglemmelig Hævn, ved at overgive Staden Paris til militarisk Execution og en total Ødelæggelse, men de strafværdige Oprørere og Ondskabsfulde til den fortiente Dødsstraf. "Derimod love Deres Keyserlige og Kongelige Majestæter Jndvaanerne i Staden Paris, at ville hos Hs. Allerchristeligste Majestæt bestræbe sig for at forskaffe dem Tilgivelse for deres Uretfærdigheder og Udsvævelser, samt at tage de eftertrykkeligste Mesurer for at sætte deres Personer og Gods i Sikkerhed, saafremt de ufortøvet og nøyagtigen efterleve og opfylde fornævnte Fordringer.""Og da Deres Majestæter ey kunne ansee andet for Lov i Frankerige end det, som er befalet af en Konge, der har sin fuldkomne Friehed, saa protestere de allerede i Forveien imod alle de Erklæringers Authenticitet, som maatte være gjorte i Hs. Allerchristeligste Majestæts Navn, saalænge hans helligede Person og Dronningens samt den hele Kongel. Families Personer ey virkelig og fuldkommen ere i Sikkerhed. Til den Ende anmode Deres Majestæter Hs. Allerchristeligste Majestæt paa det indstændigste, at han vil anvise den Stad i hans Rige, som ligger Grændsen nærmest, og hvorhen han tilligemed Dronningen og sin hele Familie vil begive sig under en god og sikker Escorte, som til den Ende skal blive ham sendt, paa det Hs. Majestæt der i al Sikkerhed kan lade de Ministre kalde til sig, som han helst ønsker, og i øvrigt anstille saadanne Conferencer, som han anseer tienligst for igien at indføre god Orden og indrette sit Riges Administration." Endelig erklærer jeg og forbinder mig til i mit eget Navn og i formeldte min Qvalitet, at jeg allevegne vil lade de under min Commando betroede Tropper holde god og stræng Disciplin, Videre lover jeg at behandle de veltænkende Undersaatter, som forholde sig roelige og lydige, med al Mildhed og Moderation, og kun bruge Magten imod dem, som ved Modstand og en Villie giøre sig strafskyldige. "Paa anførte Grunde anmoder og formaner jeg alle Rigets Jndvaanere paa det stærkeste og indstændigste, ikke at sætte sig imod de Troppers Marcher og Operationer, som staae under min Commando; men at de meget mere give dem frie Jndmarch overalt, og vise dem den gode Villie, Hielp og Bistand, som Omstændighederne maatte fordre." – Hovedqvarteret i Coblenz, den 23de Julii 1792. Carl Wilhelm Ferdinand, Hertug til Brunsvig-Lüneburg.